امریکانین کالیفورنیا ایالتینده داوام ائدن یانغی‌نین زیان ووردوغو اینسان‌لار آراسیندا دونیا شؤهرت‌لی اولدوزلار دا وار.
ایالتین گونئی بؤلگه‌سینده داوام ائدن یانغیندا ائوینه زیان دئین، تامامیله یانان یاخود یانغینا گؤره ائوینی ترک ائتمک مجبوریتینده قالان مشهورلار آراسیندا اویونچو اسکات بایو، یونتمن گویلرمو دل تورو، شوو دونیاسی‌نین اولدوزو کیم کارداشیان ، اویونچو آلیسا میلانو و رین ویلسون کیمی آدلار یئر توتور.
مالیبو-دا ائوی اولان بیر چوخ اولدوزلار یانغینلا باغلی سوسیال شبکه‌لرده سون وضعیت حاقیندا پای‌لاشیم ائدیر. آرتیق کیم کارداشیان و لیدی گاگا کیمی مشهورلارین مالیبو-داکی ائوینی ترک ائتدیک‌لری بیلدیریلیر. تلویزیون اولدوزو Camille Grammer Meyer ائوی ایسه یانا‌راق کوله دؤنوب.
تانینمیش مودل بلا حدید مکتبی‌نین نئجه یاندیغینی سوسیال شبکه‌ده پایلاشیب.
یانغینلا موباریزه تام گوجو ایله داوام ائتسه ده، هله‌لیک هئچ بیر نتیجه الده ائدیلمه‌ییب و یاییلان سون خبره گؤره اؤلن‌لرین سایی 31 نفره چاتیب.
